


Elég volt a román 
állami sovinizmusból! 


A Jobbik elfogadhatatlannak tartja, hogy Ro- 
mánia az elmúlt napokban ismét a soviniszta 
hangulatkeltés eszközéhez nyúlt. Felháborí- 
tó és súlyosan diszkriminatív a székely zászló 
eltávolíttatása a székelyföldi önkormányzati 
épületekről. Szávay István, a párt országgyűlési 
képviselője szerint az események során egyér- 
telműen megmutatkozott a magyar diplomácia 
által eddig követett út teljes csődje. Míg ha- 
zánk diplomáciája minden ügyben e frázisokat 
hangsúlyozza honfitársaink feltétlen védelme 
helyett, addig Románia egy számára sérelmes- 
nek vélt ügyben azonnal a leghatározottabb 
eszközökhöz nyúl, amikor a nagykövet kiuta- 
sításával fenyegetőzik — fogalmaz a politikus. 

A radikális erős ugyanakkor örömtelinek tart- 

ja számos magyarországi település kiállását 
az ügyben. Az elmúlt héten számos hazai ön- 
kormányzat — sok esetben a Jobbik javaslatára 
— kitűzte a székely autonómia jelképét hiva- 
talára. Szávay István nyomására pedig péntek 


óta az Országház épületén is lobog a székely 
zászló! 

A Jobbik Izland példáját ajánlja 
a kormány figyelmébe 


A Jobbik felszólítja akormányt, hogy kövesse 
Izland, illetve az izlandi kormány példáját és 
álljon az emberek pártjára a bankokkal szem- 
ben - jelentette ki Volner János a Jobbik alel- 
nöke, frakcióvezető-helyettese. 

Emlékeztetett rá, hogy a pénzügyi válság ki- 
törésekor Izlandon államosították a három 
legnagyobb helyi bankot, népszavazással 
döntöttek arról, hogy nem kártalanítják a 





külföldi befektetőket, elszámoltatták a bank- 
vezetőket és a rossz döntésekben érintett po- 
litikusokat. 

A Jobbik szerint ezt a , receptet" kellene a ma- 
gyar kormánynak is képviselnie és a deviza- 
hitelesek oldalára kellene állnia, de ehelyett 
a Fidesz-kormány ugyanúgy kiszolgáltatja az 
embereket a bankok , kényére-kedvére", aho- 
gyan azt az előző szocialista kormányok tették. 


Harmincszázalékos rezsicsökkentést 
és AFA-mérséklést vár el a Jobbik 


A Jobbik frakcióülésén részletesen megvitatta 
s támogatja a Fidesz-KDNP rezsicsökkentési 
terveit, még akkor is, hogy ha saját maga sok- 
kal szélesebb körben valósítaná meg azt — áll 
Z. Kárpát Dániel frakcióvezető-helyettes köz- 
leményében. A radikális párt politikusa örömét 
fejezte ki, hogy a közműcégek által kiállított 
számlák kapcsán beigazolódott: az árak a ko- 
rábbi, minden kormányzat felelősségét felvető 
privatizációs folyamat és az indokolatlan extra- 
profit felhalmozása miatt ilyen magasak. 

Az MSZP pár napja még az ,évszázad átve- 
résének" nevezte a rezsicsökkentési terveket, 
most azonban rálicitált a kormányra, s terve- 
iben, megnyilatkozásaiban a hozzá nem értés 


és a hiteltelenség is fellelhető — figyelmeztet a 
nemzeti erő. 

A Jobbik szerint velük szemben ők az egyetlen 
párt, amelyet nem terhel felelősség a közmű- 
cégek kiárusításáért, és a szolgáltatók drákói 
fogyasztóvédelmi ellenőrzése mellett a továb- 
bi csökkentések alapfeltételeként azt kezelik, 
hogy a stratégiai fontosságú közműcégek 
magyar állami tulajdonba vagy felügyelet alá 
kerüljenek. A lakossági terhek csökkentése te- 
kintetében valódi eredményt és fontos irányt 
jelentene az általános fogyasztási cikkek ÁFA- 
tartalmának mérséklése, amelynek kapcsán a 
Jobbik több indítványt is tett az elmúlt hetek- 
ben. 





Alkotmányosítaná 


az antikommunizmust a Jobbik 


Három lépésben alkotmányosítaná az anti- 
kommunizmust a Jobbik. Feltárnák az ügy- 
nöklistákat, kitiltanák a volt kommunistákat 
a közéletből és megvonnák a luxusnyugdíja- 
kat, ezeket pedig az Alaptörvénybe is beemel- 
né a radikális párt. 

Novák Előd szerint maga az ügynöklisták 
feltárásának ügye az egyik legmegosztóbb sza- 
vazás volt, viszont a Nemzeti Emlékezet Bi- 
zottságból sem lett semmi, gyakorlatilag egy 
sóhivatal, ami tavaly júliusig, a határidőig sem 
tudott felállni. Novák Előd ezt is rögzítené az 
Alaptörvényben. 

A második pont a volt kommunista vezetők 
és MSZMP KB tagok kitiltása a közéletből és 
a politikai életből — mondta Novák Előd. A 


képviselő szerint lehetőség szerint cégvezetői 
pozíciót se töltsön be volt kommunista felelős 
vezető vagy vérbíró. 

Harmadik pontként a luxusnyugdíjak meg- 
vonásáról beszélt a képviselő. Novák Előd 
emlékeztetett, 2010 júliusa óta van a Ház 
előtt egy javaslat erről, de — mint mondta — 
úgy tűnik, hogy a kormány a kihalásra ját- 
szik, a javaslat napirendre vételét pedig so- 
rozatosan leszavazza. Továbbá — tette hozzá 
— évente több milliárdot lehetne spórolni ez- 
zel a lépéssel is. Nem kell félni akommunista 
veteránoktól, ahogy a Jobbik sem ijed meg, 
ezért harcol a valódi rendszerváltásért — szö- 
gezte le Novák Előd. 


iiúzóágazatokkal lendíthetnénk 
föl a haldokló magyar gazdaságot 


A tavalyi GDP-adatok a Fidesz-kormány gaz- 
daságpolitikájának totális bukását jelentik — 
írta közleményében Volner János. A Jobbik 
frakcióvezető-helyettese kiemeli: a negatív 
eredmény súlyát fokozza, hogy Matolcsyék a 
tavalyi költségvetés tervezése során még 1,5 
százalékos növekedéssel számoltak, az ezzel 
szemben v,elért" 1,7 százalékos csökkenés 
miatt keletkezett hiányt pedig az Orbán- 
kormány ezermilliárdos megszorítással, azaz 
ÁFA-emeléssel, járulékemeléssel, fogyasztók- 
ra áthárított bankadóval, sárgacsekk-adóval, 
telefonadóval és más, a magyar emberekre 


kivetett terhekkel tudta csak betömködni. 
A Jobbik szerint véget kell vetni az elmúlt hu- 
szonhárom év megszorítást megszorításra hal- 
mozó gazdaságpolitikájának. Itt az ideje, hogy 
a magyar gazdaság fellendítésébe fektessük a 
megtermelt javakat. A magyar államnak élel- 
miszeriparba, gyógyturizmusba, vízgazdálko- 
dásba, ásványkincseink kitermelésébe, energe- 
tikai beruházásokba, infokommunikációba és 
otthonteremtésbe kell beruháznia, mely ágaza- 
tok jövedelemtermelő képességük révén ismét 
növekvő pályára állíthatnák a hazai gazdaságot 
— zárul a közlemény. 





Többet kapna egy bevándorló, 


mint egy devizás 


A devizahiteles, akár kilakoltatási folyamat 
alatt álló magyar családok sem kapnak any- 
nyi jogi segítséget a magyar államtól, mint 
amennyit az illegális bevándorlók kapnának 
egy módosító javaslat szerint — mondta Staudt 
Gábor, a Jobbik országgyűlési képviselője. 

A jogi segítségnyújtásról, valamint a harmadik 
országbeli állampolgárok beutazásáról szóló 
törvény módosításáról szóló általános vitát a 
múlt héten tartották a Parlamentben. 

A Közigazgatási és Igazságügyi Minisztérium 
(KIM) javaslata szerint az illegális bevándorló- 
kat az uniós irányelveknek megfelelően jogilag 
támogatni kell akkor is, ha az idegenrendészet 
már kiutasította őket Magyarországról. Az új 
törvényjavaslat szerint teljes körűen, alanyi 
jogon, jövedelmi és vagyoni viszonyoktól füg- 
getlenül járna a bevándorlóknak a jogi segít- 
ség. Méghozzá nem csak az alapeljárás, hanem 
a felülvizsgálati eljárás idejére is. 


Staudt azt mondta: a KIM arra hivatkozik, hogy 
az EU várja el a fokozott jogi segítséget — azon- 
ban a képviselő szerint ez nem igaz. Az Unió eb- 
ben a formában nem várja el a jogi képviseletet, 
ugyanis az lehetőséget biztosít a magyar Parla- 
mentnek arra, hogy például anyagi helyzethez 
kösse a támogatás feltételét — húzta alá, majd 
hozzátette: az előterjesztés készítői valószínűleg 
nem tanulmányozták át elég körültekintően az 
uniós irányelveket. 

Mikor várhatja a sokszázezer devizahiteles, 
végrehajtási vagy kilakoltatási eljárás előtt álló 
magyar állampolgár, hogy hasonló helyzetbe 
kerülhessen a saját hazájában, mint a kiutasított 
illegális bevándorlók? — tette fel a kérdést Staudt 
Gábor, aki szerint kettős mércét alkalmazna a 
magyar állam abban az esetben, ha az illegális 
bevándorlóknak hamarabb adna jogi segítséget, 
mint a devizás magyaroknak. 


